open-index/open-wikipedia-markdown huggingface dataset:
புனித ஜார்ஜ் கோட்டை

**புனித ஜார்ஜ் கோட்டை** (*Fort St. George*) இந்தியாவில் பிரித்தானியரின் முதலாவது கோட்டையாகும்.பிரான்சிஸ்டே, ஆண்ட்ரூ கோகன் என்ற ஆங்கிலக் கிழக்கிந்தியக் கம்பெனியைச் சேர்ந்த இரு அதிகாரிகளின் முயற்சியால் 1639 ஆம் ஆண்டில் கரையோர நகரான மதராசில் (இன்றைய சென்னை நகரம்) கட்டத் தொடங்கப்பட்டது. வெறுமனே கிடந்த இப் பகுதியில் கோட்டை கட்டப்பட்டதால், புதிய குடியேற்றங்களும், வணிக நடவடிக்கைகளும் நடைபெறுவதற்கு வாய்ப்பு ஏற்பட்டது. இன்றைய சென்னை நகரம் இக் கோட்டையைச் சுற்றியே உருவானது எனக் கூற முடியும்.

1600 ஆம் ஆண்டில் வணிக நோக்குடன் இந்தியாவுக்குள் நுழைந்த பிரித்தானிய கிழக்கிந்தியக் கம்பனி சூரத்தில் அனுமதி பெற்ற வணிக நடவடிக்கைகளைத் தொடங்கியது. இதன் வணிகக் கப்பல்களையும், வாசனைப் பொருள் வணிகத்தில் அவர்களுடைய நலன்களையும் பாதுகாத்துக் கொள்வதற்காக, மலாக்கா நீரிணைக்கு அண்மையில் துறைமுகம் ஒன்றின் தேவையைக் கம்பனியினர் உணர்ந்தனர். மேற்குக் கடற்கரைப் பகுதியில் மதராஸ்பட்டினம் அல்லது சென்னபட்டினம் என அழைக்கப்பட்ட ஒரு நிலப்பகுதியை அவர்கள் அப்பகுதித் தலைவர் ஒருவரிடமிருந்து விலைக்கு வாங்கி அதிலே ஒரு துறைமுகத்தையும், கோட்டை ஒன்றையும் கட்டத் தொடங்கினர். புனித ஜார்ஜ் கோட்டை நாளான ஏப்ரல் 23 ஆம் தேதி கட்டி முடிக்கப்பட்டதால், இதற்கு *புனித ஜார்ஜ் கோட்டை* எனப் பெயரிடப்பட்டது.

கடலையும், சில சிறிய மீனவர் ஊர்களையும் நோக்கிக் கொண்டிருந்த இக் கோட்டைப் பகுதி விரைவிலேயே வணிக நடவடிக்கைகளின் ஒரு மையமானது. இக் கோட்டை, இப் பகுதியிலே ஜார்ஜ் டவுன் என்னும் புதிய குடியேற்றப் பகுதி உருவாகக் காரணமாயிற்று. இது அங்கிருந்த ஊர்களையெல்லாம் தன்னுள் அடக்கி வளர்ந்து சென்னை நகரம் உருவாக வழி வகுத்தது. இது கர்நாடகப் பகுதியில் பிரித்தானியரின் செல்வாக்கை நிலை நிறுத்தவும், ஆர்க்காடு மற்றும் ஸ்ரீரங்கப்பட்டின அரசர்களையும், பாண்டிச்சேரியில் இருந்த பிரெஞ்சுக்காரரையும் கண்காணிப்பில் வைத்திருக்கவும் உதவியது. 6 மீட்டர் உயரமான சுவர்களைக் கொண்டிருந்த இக் கோட்டை, 18 ஆம் நூற்றாண்டில் இடம்பெற்ற பல தாக்குதல்களைச் சமாளித்தது.

1640 முதல் தற்காலம் வரை இக்கோட்டையின்  உட்பகுதியில் பல கட்டடங்கள் எழுந்துள்ளன. ஆங்கில ஆளுநர்களின் தலைமையிடமாக விளங்கிய இக்கோட்டைப் பகுதியில் தமிழ்நாடு அரசின் தலைமைச் செயலகம், அமைச்சர் அலுவலகங்கள், சட்டமன்றம் ஆகியவை உள்ளன. கோட்டைக்கு உள்ளே வர மூன்று வாயில்கள் உள்ளன.  கோட்டையைச் சுற்றி அகழி உள்ளதை இன்றும் காணலாம். இவை தவிர புனித மேரி கிறித்தவ ஆலயம், கிளைவ் மாளிகை, மற்றும் கோட்டை அருங்காட்சியகம் ஆகிய மூன்று முக்கியக் கட்டடப் பகுதிகள் உள்ளன.

## குறிப்புகள்


## வெளி இணைப்புகள்
* Fort St. George
* சென்னை ஜார்ஜ் கோட்டையை காப்பாற்ற போரிட்ட தலித்துகள்

பகுப்பு:இந்தியக் கட்டிடக்கலை
பகுப்பு:சென்னைக் கட்டிடங்கள்
பகுப்பு:தமிழகக் கோட்டைகள்
பகுப்பு:சென்னையின் வரலாறு
பகுப்பு:பிரித்தானிய இந்தியா
பகுப்பு:பிரித்தானியக் கிழக்கிந்தியக் கம்பனி
பகுப்பு:சென்னையின் பாரம்பரியக் கட்டடங்கள்
ஓல்மியம்

**ஓல்மியம்** (*Holmium*, **ஹோல்மியம்**) அணுவெண் **67** கொண்ட ஒரு வேதியியல் தனிமம். இத் தனிமத்தின் அணுக்கருவினுள் 98 நொதுமிகள் உள்ளன. ஓல்மியத்தின் வேதியியல் குறியீடு **Ho** ஆகும். இத் தனிமம் லாந்த்தனைடுகள் வரிசையைச் சேர்ந்த மெதுமையான, வளைந்து ஒடுங்கக்கூடிய வெள்ளிபோன்ற வெண்மையான மாழை. காற்றில் ஆக்சைடாகி சிதைவடையாமல் இருக்கும் தன்மை கொண்டது. மோனாசைட் (monazite), கடோலினைட் (gadolinite) ஆகிய கனிமங்களில் இருந்து கிடைக்கின்றது.

## குறிப்பிடத்தக்க பண்புகள்
இந்த அரிதில் கிடைக்கும் தனிமம் மூன்று இயைனி (trivalent) மாழை. தனிமமாகக் கிடைக்கும் பொருட்கள் யாவற்றினும் அதிக காந்தத் திருப்புமை கொண்ட பொருள் ஓல்மியம். இதன் காந்தத் திருப்புமை (10.6µB). இயிற்றியம் என்னும் தனிமத்துடன் சேர்ந்து பலவகையான காந்தப் பண்புகள் கொண்ட கலவைகளில் பயன்படுகின்றது.

ஓல்மியம் மெதுமையான வளைந்து நெளிந்து ஒடுங்கக்கூடிய மாழை. இது காற்றில் நிலையாக இருக்கக்கூடிய அவ்வளவாக அரிப்பு அடையாப் பொருள். காற்றில் ஈரப்பதம் இருந்தால் உயர் வெப்ப நிலைகளில் ஆக்ஸைடாக மாறி விடுகின்றது.

## பயன்பாடுகள்
இதன் காந்தப் பண்புகளால், மிகுவலிமை கொண்ட காந்தங்கள் செய்யப் பயன்படுகின்றது. அணு உலையிலும் அணுக்கரு பிளவில் தோன்றும் நொதுமிகளை பற்றுவதற்குப் பயன்படுகின்றது.

* இயிற்றியம்-இரும்பு-கார்னெட் (YIG), இயிற்றியம்-லாந்த்தன்ம்-ஃவுளூரைடு (YLF) முதலான பொருட்களால் செய்யப்படும் திண்மநிலை சீரொளி மிகைப்பி (லேசர்) கருவிகளில் பயன்படுகின்றது. இதே போல மருத்துவம், மற்றும் பல்மருத்துவத்தில் பயன்படுத்தும் சில் நுண்ணலைக் கருவிகளிலும் பயன்படுகின்றது.
* கண்ணாடிகளில் மஞ்சள் அல்லது சிவப்பு நிறம் பெற ஹோல்மியம் ஆக்சைடு பயன்படுகின்றது.
* ஓல்மியம் சேர்த்த கண்ணாடிகள், புற ஊதாக்கதிர்கள் மற்றும் காணும் நிற ஒளியலைகளுக்கான துல்லிய நிறமாலை அளவிகளில், துல்லியம் நிறுவும் ஒப்பீட்டு பொருளாகப் பயன்படுகின்றது. 
* சிர்க்கோனியாவினால் செய்யப்பட்ட நகைகளில் நிறமூட்டியாகப் பயன்படுகின்றது. புறவொளி சூழலுக்கு ஏற்றார்போல இருநிறத் தன்மை (மஞ்சள் அல்லது செம்மஞ்சள்) கொண்டதாகச் செய்ய பயன்படுகின்றது.
* ஓல்மியம் பயன்படும் லேசர்களைக் கொண்டு சிறுநீரகக் கட்டிகளை உடைக்கப் பயன்படுகின்றது.

## வரலாறு
## கிடப்பும் மலிவும்

## உசாத்துணை
* Los Alamos National Laboratory – Holmium
* *Guide to the Elements – Revised Edition*, Albert Stwertka, (Oxford University Press; 1998) 
* It's Elemental – Holmium

## வெளி இணைப்புகள்
* WebElements.com – Holmium (also used as a reference)
* American Elements – Holmium (also used as a reference)

பகுப்பு:இலந்தனைடுகள்
பகுப்பு:தனிமங்கள்

பகுப்பு:ஒடுக்கிகள்
படிகவியல்

**படிகவியல்** அல்லது **படிகவுருவியல்** (*crystallography*) என்பது, திண்மங்களில் அணுக்களின் ஒழுங்கமைப்புக்களை ஆராயும் அறிவியற் துறை ஆகும். முன்னர் படிகங்கள் பற்றிய அறிவியல் என்ற பொருளிலேயே இச் சொல் பயன்படுத்தப்பட்டது.

ஊடுகதிர் விளிம்பு வளைவுப் படிகவுருவியல் (X-ray diffraction crystallography) வளர்ச்சியடைவதற்கு முன்னர், படிகங்கள் பற்றிய ஆய்வு அவற்றின் வடிவவியல் தன்மைகளின் அடிப்படையிலேயே அமைந்திருந்தது. இது, அவற்றின் முகங்கள் அமைந்துள்ள கோணங்களை அவற்றின் அச்சுக்கள் தொடர்பில் அளத்தல், படிகங்களின் சமச்சீர்த் தன்மைகளை நிறுவுதல் என்பவற்றை உள்ளடக்கியிருந்தது. படிக முகங்களின் கோணங்கள் கோனியோமானி (goniometer) என்னும் கருவியினால் அளக்கப்படுகின்றன. ஒவ்வொரு படிகத்தினதும் முகங்களின் இடங்கள் வுல்ஃப் வலை (Wulff net) அல்லது லம்பர்ட் வலை (Lambert net) போன்ற ஒரு முப்பரிமாண வலையமைப்பில் வரையப்படுகின்றன.

தற்காலத்தில் படிகவுருவியல் முறைகள், மாதிரிப் படிகம் ஒன்றின்மீது செலுத்தப்படும் ஏதாவது ஒருவகைக் கற்றையில் ஏற்படும் விளிம்பு வளைவுகளைப் பகுத்தாய்வதில் தங்கியுள்ளது. ஊடுகதிர்களே (X-rays) பெரும்பாலும் பயன்படுத்தப்படுகின்றன எனினும், இக் கற்றை எப்பொழுதுமே மின்காந்தக் கதிர்வீச்சாக இருப்பதில்லை. சில தேவைகளுக்கு இலத்திரன்களும், நியூத்திரன்களும் பயன்படுத்தப்படுகின்றன. துகள்களின் அலைப் பண்புகளினால் இது சாத்தியமானதாக உள்ளது. பயன்படுத்தப் படும் முறைகளுக்கு ஏற்ப அவற்றின் பெயர்களை, ஊடுகதிர் விளிம்புவளைவு என்றோ, நியூத்திரன் விளிம்புவளைவு என்றோ, இலத்திரன் விளிம்புவளைவு என்றோ படிகவுருவியலாளர்கள் விளக்கமாகக் குறிப்பிடுவர்.

## மேலும் காண்க
* அணுப்பொதிவுக் கூறு
* படிக அமைப்பு
* பகுதிப்படிகம்
* சமச்சீர் குலம்
* ஊடுருவி எதிர்மின்னி நுண்ணோக்கி
* எக்சு கதிர் படிகவியல்

## மேற்கோள்கள்

## வெளி இணைப்புகள்
* Free book, Geometry of Crystals, Polycrystals and Phase Transformations
* American Crystallographic Association
* Learning Crystallography
* Web Course on Crystallography
* Crystallographic Space Groups


பகுப்பு:வேதியியல்
பகுப்பு:திண்மப்பொருள் இயற்பியல்
மேனகா

மேனகா என்ற தலைப்பில் பின்வரும் கட்டுரைகள் உள்ளன:

*மேனகை, வானுலக தேவதை
* மேனகா (1935 திரைப்படம்)
* மேனகா (1955 திரைப்படம்)
* மேனகா காந்தி
தலைச்சேரிக் கோட்டை

thumb|250px|தலைச்சேரிக் கோட்டை
**தலைச்சேரிக் கோட்டை**, இந்திய மாநிலமான கேரளாவின் கண்ணூர் மாவட்டத்தில் உள்ள தலைச்சேரி என்னும் இடத்தில் அமைந்துள்ளது. மலபார் கரைப்பகுதியில் தங்களைப் பலப்படுத்திக் கொள்வதற்காகப் பிரித்தானியக் கிழக்கிந்தியக் கம்பனியினர் இக் கோட்டையை 1708 ஆம் ஆண்டில் திருவல்லப்பாடு என்ற குன்றின்மீது கட்டினர். 1781 ஆம் ஆண்டில் மைசூர் அரசின் ஆட்சியாளனாக இருந்த ஹைதர் அலி, தனது மலபாரைக் கைப்பற்றும் படை நடவடிக்கையின்போது இதனைக் கைப்பற்ற முயற்சி செய்தானாயினும் அவனுக்கு வெற்றி கிடைக்கவில்லை. அவனுக்குப் பின் ஆட்சிக்கு வந்த திப்பு சுல்தான், மூன்றாவது ஆங்கிலேய-மராட்டியப் போர் முடிவுக்கு வந்த பின்னர், 1792 ஆம் ஆண்டில் மலபார் பகுதியை பிரித்தானியருக்கு விட்டுக் கொடுக்கவேண்டி ஏற்பட்டது.

பாரிய மதிற் சுவர்களையும், கடலுக்குச் செல்வதற்கான இரகசியச் சுரங்கங்களையும், நுணுக்கமான செதுக்கு வேலைப்பாடுகளோடு கூடிய பெரிய கதவுகளையும் கொண்டு சதுர வடிவானதாக இக் கோட்டை விளங்குகிறது. ஒரு காலத்தில் தலைச்சேரியின் வளர்ச்சியின் மையமாக விளங்கிய இக் கோட்டை இன்று ஒரு வரலாற்று நினைவுச் சின்னமாக உள்ளது.

பகுப்பு:இந்தியத் தொல்லியற்களங்கள்
பகுப்பு:கேரளக் கோட்டைகள்
பகுப்பு:கண்ணூர் மாவட்டம்
பகுப்பு:கண்ணூர் மாவட்டத்திலுள்ள சுற்றுலாத் தலங்கள்
உதயகிரிக் கோட்டை

thumb|250px|right|கன்னியாகுமரி மாவடத்திலுள்ள உதயகிரிக் கோட்டை. மேற்குத் தொடர்ச்சி மலைகளினதும், கோட்டையுள் அமைந்துள்ள சிறிய குன்றினதும் தோற்றம்.
**உதயகிரிக் கோட்டை** இந்தியாவின் தற்காலத் தமிழ் நாடு மாநிலத்தில் உள்ள கன்னியாகுமரி மாவட்டத்தில் உள்ளது. இது நாகர்கோயில் நகரில் இருந்து 14 கி.மீ. தொலைவில் அமைந்துள்ளது. தொடக்கத்தில் கி.பி 1600 களில் கட்டப்பட்டதாகக் கருதப்படும் பத்மநாபபுரத்தைத் தலைநகரமாகக் கொண்டு திருவிதாங்கூர் அரசர்கள் ஆண்ட காலத்தில் இக் கோட்டை அவர்களுக்குப் பெரிய சொத்தாக அமைந்திருந்தது. இது பின்னர் 18 ஆம் நூற்றாண்டில் திருவிதாங்கூர் அரசர் மார்த்தாண்ட வர்மரால் மீளக் கட்டப்பட்டது.

90 ஏக்கர் (36 ஹெக்டேர்) பரப்பளவை உள்ளடக்கியுள்ள இக் கோட்டையுள் 200 அடி (79 மீட்டர்) உயரமுள்ள ஒரு குன்று உள்ளது. இதற்குள் துப்பாக்கிகளை வார்ப்பதற்கான வார்ப்பு உலை ஒன்றும் உண்டு.

thumb|250px|right|உதயகிரிக் கோட்டையுள் காணப்படும் டி லனோயின் சமாதி.
டச்சு அட்மிரலான இயுஸ்ட்டாச்சியஸ் டி லனோய் (Eustachius De Lannoy) என்பவரது அவரது மனைவி, மகன் ஆகியோரதும் சமாதிகள் இங்குள்ள பகுதி அழிந்த நிலையில் காணப்படும் ஒரு கிறிஸ்தவ சிற்றாலயத்துள் உள்ளன. ஒரு காலத்தில் இக் கோட்டை இவரது பெயரைத் தழுவி *தில்லானைக் கோட்டை* (டி லனோய்ஸ் கோட்டை - De Lennoy's Fort) என அழைக்கப்பட்டு வந்தது.

இக்கோட்டை, திருவனந்தபுரம் - நாகர்கோயில் தேசிய நெடுஞ்சாலையில் அமைந்துள்ள புலியூர்க்குறிச்சியில் உள்ளது. பத்மநாபபுரத்தைத் தலைநகராகக் கொண்டு ஆண்ட திருவிதாங்கூர் அரசர்களின் மிக முக்கியமான படைநிலை இதுவேயாகும். இக்கோட்டை பாரிய கருங்கற்களால் ஒரு தனியான குன்றைச் சுற்றிக் கட்டப்பட்டுள்ளது.

## பல்லுயிர்மப் பூங்கா
உதயகிரிக் கோட்டை தற்போது தமிழக வனத்துறையின் கட்டுப்பாட்டில் உள்ளது. இங்கே பல்லுயிர்மப் பூங்கா என்ற பெயரில் சில மான்கள் வேலியிடப்பட்ட சிறிய பகுதியில் அடைத்து வைக்கப்பட்டு உள்ளன. மேலும் காதற்பறவைகளும் கினி பன்றிகளும் கூண்டில் அடைத்து வைக்கப்பட்டுள்ளன. கினிக் கோழிகள் தன்னிச்சையாயத் திரிகின்றன. மீன் காட்சியத்தில் சில வகை மீன்கள் உள்ளன. அத்தோடு பர்மா பாலத்தில் நடத்தல், மரக் குடிலில் ஏறுதல் போன்றவற்றுக்குத் தனியாகக் கட்டணம் வசூலிக்கப்படுகிறது.
இப் பூங்காவில் குடும்பத்துடன் வருவோர், தனியாய் வரும் ஆடவர், தனியாய் வரும் பெண்டிர் ஆகியோருக்கு மட்டுமே அனுமதி அளிக்கப்படுகிறது. காதலர்களாய் அல்லது நண்பர்களாய் வரும் ஆண்‌ - பெண்களுக்கு இங்கு அனுமதி மறுக்கப்படுகிறது.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கோட்டைகள்
பகுப்பு:கன்னியாகுமரி மாவட்ட சுற்றுலாத் தலங்கள்
இராகமாலிகை

**இராகமாலிகை** எனப்படுவது கருநாடக இசையில் ஒரு இசைப்பாடலின்  பல்வேறு பகுதிகளை பல்வேறு இராகங்களில் பாடுவது அல்லது இசைக்கருவிகளால் இசைப்பது ஆகும். இராகமாலிகை என்பது இராகங்கள் ஒன்றன்பின் ஒன்றாக 'மாலை போல் தொடுக்கப்பட்ட இசைப்பாடல்' என்று பொருள்படும். 'இராக கதம்பம்' எனவும் இடைக்காலத்தில் அழைக்கப்பட்டது. கதம்பம் எனும் சமசுகிருத சொல், 'கலவை' என்று பொருள்படும்.  

உருப்படிகளுள் இராகமாலிகை மிகச் சிறந்தது என்று கூறுவர். இராகமாலிகை வகைகளாக இராகமாலிகை வர்ணங்களும், இராகமாலிகை கீர்த்தனைகளும், இராகமாலிகை ஜதீஸ்வரங்களும் அமைந்து காணப்படுகின்றன. மனோதர்ம சங்கீதத்தில் ஒரு பல்லவியின் கடைசியில் இராகமாலிகையாக கல்பனாசுரம் பாடப்படுவதும்  வழக்கம். சுலோகம், பத்தியம், விருத்தம் இவற்றை பல இராகங்களில் பாடுவதற்கும் இராகமாலிகை என்று வழங்கப்படும்.

இந்த உருப்படி பல்லவி, அனுபல்லவி, சரணம் என்ற அங்கங்களை உடையது.

இராகமாலிகையை சிறப்பான முறையில் வடிமைத்த குறிப்பிடத்தக்கவர்கள்: 
*இராமசாமி தீட்சிதர் 
*முத்துசுவாமி தீட்சிதர்
*சுவாதித் திருநாள் 
*மகாவைத்யநாத ஐயர் 

## திரையிசைப் பாடல்கள்
* திருமால் பெருமைக்கு நிகர் ஏது
* அறுபடை வீடு கொண்ட திருமுருகா
* கல்வியா செல்வமா வீரமா
* ஒரு நாள் போதுமா
* ஏழு ஸ்வரங்களுக்குள் எத்தனை பாடல்
பகுப்பு:உருப்படிகள்
பகுப்பு:கருநாடக இசை
பகுப்பு:இராகங்கள்

## உசாத்துணை
'Seasoned Snippets' எனும் தலைப்பில் 'த இந்து' ஆங்கில நாளிதழில் (டிசம்பர் 24, 2012) எழுதப்பட்ட ஒரு துணுக்குத் தோரணம்.
நிறமாலையியல்

**நிறமாலையியல்** (*Spectroscopy*) என்பது ஒரு பொருளுக்கும் ஒளிக்கும் இடையே உள்ள நிகழ் உறவுகளைப் பற்றி ஆயும் அறிவுத்துறையாகும். அதாவது ஒரு பொருள் வெப்பமுறும் பொழுது வெளிவிடும் ஒளியின் பண்புகளைப்பற்றியோ, அல்லது ஒரு பொருள் மீது வீசப்படும் ஒளியை அப்பொருள் எப்படிக் கடத்துகின்றது, அப்பொருளுள் என்னென்ன விளைவுகள் ஏற்படுத்துகின்றன போன்ற எல்லா ஒளி - பொருள் உறவாட்ட நிகழ்வுகள் பற்றியும் இதில் ஆரயப்படுகின்றது. 

நிறமாலை என்னும் இச்சொல்லில் உள்ள “நிறம்” என்பது மாந்தர்களின் கண்களுக்கு புலனாகும் ஒளியலைகள் மட்டுமல்லாமல் எல்லா அலைநீளங்களையும் கொண்ட மின்காந்த அலைவரிசையைக் குறிக்கும். வரலாற்று நோக்கில், கண்ணுக்குப் புலப்படும் ஒளியைத்தான் முதலில் குறித்து வந்தது இச்சொல். கண்ணுக்குப் புலனாகா மின்காந்த அலைகள் தவிர, ஆற்றல் அலைகளானது துகள்கற்றையாக இயங்கி ஒரு பொருளுடன் தொடர்புபடும் நிகழ்வுகளும் இத்துறையுள் அடங்கும்.

ஒரு பொருளோடு தொடர்புறும் ஒளியின் பண்புகளைத் துல்லியமாய் அளவிட்டு அதன்வழி அப்பொருளைப் பற்றிய பண்புகளை அறியும் துறைக்கு நிறமாலை அளவையியல் அல்லது *நிறமாலை அளவீட்டியல்* எனப் பெயர். ஆனால் பொதுவாக அத்துறையும் நிறமாலையியல் என்னும் இத்துறையிலேயே அடங்கும்.

ஒரு கண்ணாடி முக்கோணப் பட்டகத்தின் வழியாகப் பாயும் வெண்ணிற ஒளி எப்படி நிறப்பிரிகை அடைகிறது என்பதை இப்பக்கத்தில் உள்ள கருத்துப் படம் காட்டுகின்றது. ஒளி கண்ணாடியின் ஊடே பாயும் பொழுது வெவ்வேறு அலைநீள ஒளியலைகள் வெவ்வேறு அளவு விலகுகின்றன. குறைந்த அலைநீளம் கொண்ட, ஆனால் மிகுந்த ஆற்றலுடைய ஊதா நிறக்கதிர்கள் அதிகம் விலகுகின்றன. அதிக அலைநீளம் கொண்ட, ஆனால் ஆற்றல் குறைந்த சிவப்பு நிறக்கதிர்கள் குறைவாக விலகுகின்றன.

துல்லியமாய் நிறுவப்பட்ட ஒளி உள்வாங்கு (பற்றும்) பண்புகள், ஒளியுமிழ் பண்புகள் முதலிவற்றால், இயற்பியல், வேதியியல், மற்றும் பல்வேறு அறிவியல், பொறியியல், மருத்துவம் போன்ற துறைகளில் ஒரு வேதிப்பொருளை அடையாளம் கண்டுகொள்ள பயன்படுகின்றது. மிகு தொலைவில் உள்ள விண்மீன்களில் இருந்து வரும் ஒளியலைகளை அலசுவதன் வழியாக அங்கே என்னென்ன வேதிப்பொருள்கள் உள்ளன என்றும் அறிய உதவுகின்றது. ஒளிச்சிதறல் வழி பொருளுள் அணுக்கள் அமைந்துள்ள ஒழுங்கு முறையையும் அறிய இயலுகின்றது. இராமன் விளைவு போன்றவை இவற்றுக்குப் பயன்படுகின்றன.

## மேலும் காண்க
* சிதறிய கதிர்வீச்சு

## மேற்கோள்கள்

## வெளி இணைப்புகள்

* NIST Atomic Spectroscopy Databases
* MIT Spectroscopy Lab's History of Spectroscopy
* Timeline of Spectroscopy
* Spectroscopy: Reading the Rainbow

பகுப்பு:நிறமாலையியல்
பகுப்பு:கரிம வேதியியல்
பகுப்பு:காட்சிப்பதிவு வானியல்
தமிழர் கைவேலைப் பொருட்கள் பட்டியல்

தமிழர்களால் செய்யப்படும், குறிப்பாக தமிழ்நாடு இலங்கை போன்ற இடங்களில் மேற்கொள்ளப்படும் சிறு கைவேலைப் பொருட்களை இந்தப் பட்டியல் தொகுக்கும்.  கீழ்கண்டவற்றுள் பெரும்பாலானவை தென்னை, பலை மற்றும் பிற மரப் பொருகளால் ஆனவை.  மண்பாண்டங்களும் அடங்கும்.  

* கடகம் 
* நீற்றுப்பெட்டி
* குட்டான்
* பாய் 
* திருகணை
* ஓலைத் தொப்பி
* ஓலை விசிறி
* சுளகு
* தும்புத் தடி
* கிடுகு
* மாலை
* விசிறி
* காற்றாடி
* வில், அம்பு
* கட்டுமரம்
* பட்டம்
* கயிறு

## படங்கள்

File:பனையோலைப் பெட்டி செய்தல்.JPG|பனையோலைப் பெட்டி செய்தல்
File:The Arts and Designs.jpg
File:Olai Pinnuthal.jpg|ஓலை பின்னுதல்
File:Pilliyar getting ready.jpg|சிலை ஓவியம்


## வெளி இணைப்புகள்
* கடகம் - பெட்டி - ஓலை - நார் - நான் -  வசந்தன் வலைப் பதிவு

பகுப்பு:கைவேலைக் கலைகள்
கைவேலை கலைகள்
பகுப்பு:தமிழர் கைத்தொழில்கள்
பாரசீகப் பண்பாடு

**பாரசீகப் பண்பாடு** தொன்ம நாகரிகங்களில் சிறந்து விளங்கியவற்றில் ஒன்று.  இன்றைய ஈரானை மையமாக வைத்து சிறப்புற்றிருந்த பாரசீகப் பேரரசின் பண்பாடே பாரசீகப் பண்பாடு ஆகும்.  இந்தப் பண்பாட்டின் தோற்றமும் எழுச்சியும் ஈரானின் இஸ்லாமியபடுத்தலுக்கு முந்தையது.

## இந்தியாவில் பாரசீகப் பண்பாடும் பங்களிப்பும்

நிலத்தாலும், மக்கள் பண்பாட்டுக் கலப்பாலும், அரசியல் பொருளாதார ரீதியிலும் இந்தியா தொன்று தொட்டு பாரசீகத்துடன் தொடர்பு கொண்டு இருந்தது. அரேப்-இஸ்லாமிய படையெடுப்பின் பின் குறிப்பிடத்தக்க பாரசீக மக்கள் இந்தியாவுக்கு இடம் பெயர்ந்தார்கள்.  உலகில் சோறாஸ்ரியனிசம் சமயம் இன்னும் பேணப்படும் இடங்களில் ஒன்றாக இந்தியா - குறிப்பாக குஜராத் - பம்பாய் இருக்கின்றது.

இந்திய நவீனத்துவத்தில் பல முன்னோடி தொழிலதிபர்கள் ஆக பாரசீகப் பண்பாட்டில் இருந்து வந்தோர் இருக்கின்றனர்.

## இவற்றையும் பார்க்க
* :en:Persian Culture
* :en:Persian Empire
* :en:Islamic conquest of Persia
* :en:சோறாஸ்ரியனிசம்
* :en:Indo-Persian culture

பகுப்பு:ஈரான்
பகுப்பு:இனங்கள் வாரியாக பண்பாடு
திபெத்தியப் பண்பாடு

**திபெத் பண்பாடு** நடு ஆசியாவின் மலைப்பகுதியில் அமைந்துள்ள திபெத்தில் வாழும் மக்களின் பண்பாடு ஆகும். திபெத் பண்பாடு மலைச் சுற்றாடலால், திபெத்திய பெளத்த சமயம், சீன,  இந்தியப் பண்பாடுகள், மேற்கத்தைய தாக்கங்கள், இசுலாமியத் தாக்கங்கள் ஆகியவற்றை உள்வாங்கிய ஒரு தனித்துவம் மிக்க பண்பாடு ஆகும். திபெத் பண்பாட்டின் ஒரு சின்னமாக வெளி உலகால் நன்கு அறியப்பட்ட முகம் திபெத்திய பெளத்த சமய லாமா தலாய் லாமா ஆவார்.

## இந்தியாவில் திபெத் பண்பாடும் அதன் பங்களிப்பும்
1950களில் திபெத் நிலப்பரப்பு சீனப் பொதுவுடமை அரசால் உள்வாங்கப்பட்ட போது, அப்போதைய திபெத் சமய அரசியல் தலைமையும் குறிப்பிடத்தக்க பொதுமக்களும் அகதிகளாக இந்தியா வந்தனர்.  இந்திய அரசு அவர்களுக்கு வாழ, அவர்களுடைய சமய பண்பாட்டைப் பேண வசதி செய்து கொடுத்தது. இன்றும் திபெத் சமூகத்தின் தலைவராகக் கொள்ளப்படும் தலாய் லாமா நாடு கடந்த நிலையில் இந்தியாவிலேயே வாழ்கின்றார்.

## இவற்றையும் பார்க்க
* சீனப் பண்பாடு

பகுப்பு:திபெத்து
பகுப்பு:திபெத்திய மக்கள்
பகுப்பு:சீனப் பண்பாடு
பகுப்பு:இனங்கள் வாரியாக பண்பாடு
இயூஸ்ட்டேக்கீயஸ் டி லனோய்

thumb|300px|right|குளச்சல் போரின்பின் டி லனோய் சரணடைவதைக் காட்டும் படம்.
**இயுஸ்ட்டாச்சியஸ் பெனடிக்ட்டஸ் டி லனோய்** (Eustachius Benedictus de Lannoy, 1715 – ஜூன் 1, 1777) பெல்ஜியம் நாட்டைச் சேர்ந்த ஒரு ஃபிளெமியர் (Flemish) ஆவார். டச்சுக் கிழக்கிந்தியக் கம்பனியின் வணிக நிலையொன்றை இந்தியாவின் மேற்குக் கரையில் உள்ள குளச்சலில் நிறுவுவதற்காக அக்கம்பனியின் கடற்படைத் தளபதியாக அனுப்பப்பட்டார். ஆனால், இம் முயற்சியின்போது 1741 ஆம் ஆண்டில், திருவிதாங்கூர்ப் படைகளுடன் ஏற்பட்ட போரில் தோல்வியடைந்து போர்க்கைதி ஆனார். வரலாற்று முக்கியத்துவம் வாய்ந்த இந்தப் போர் குளச்சல் போர் என்று அழைக்கப்படுகிறது. டி லனோய் சிறைக் கைதியாக இருந்த போது அரண்மனைப் பணியில் இருந்த நீலகண்ட பிள்ளை என்பவரின் நண்பரானார். பின்னர் நீலகண்ட பிள்ளை கத்தோலிக்கராக மதம் மாறினார். இந்த நீலகண்ட பிள்ளையே கோட்டாறு மறைமாவட்டத்தின் மறைசாட்சி தேவசகாயம் பிள்ளை ஆவார்.

டி லனோயின் திறமைகளை அறிந்த மார்த்தாண்ட வர்மா மன்னர் அவரைத் திருவிதாங்கூர்ப் படைகளின் தளபதியாக நியமித்தார். திருவிதாங்கூர்ப் படைகளின் தளபதியாக இவர் ஆற்றிய பணிகள், மன்னன் மார்த்தாண்ட வர்மாவின் பிற்காலப் போர் வெற்றிகளுக்குப் பெரிதும் துணை புரிந்ததாகக் கருதப்படுகிறது. டி லனோயின் மறைவிற்குப் பிறகு அவரது உடல் நாகேர்கோவிலுக்கு அருகிலுள்ள உதயகிரிக் கோட்டையில் நல்லடக்கம் செய்யப்பட்டுள்ளது.

## மேற்கோள்கள்

பகுப்பு:தமிழ் கத்தோலிக்க வரலாறு
பகுப்பு:நாகர்கோயில் வரலாறு
பகுப்பு:1715 பிறப்புகள்
பகுப்பு:1777 இறப்புகள்
பகுப்பு:பெல்ஜியம் நபர்கள்
பகுப்பு:திருவிதாங்கூர் நாடு
யூத பண்பாடு

யூத மக்களின் பண்பாடு **யூத பண்பாடு** ஆகும்.  எண்ணிக்கையில் சிறிய அளவு மக்கள் தொகுதி என்றாலும், உலக வரலாற்றில் முக்கிய திருப்பங்களின் மத்தியில் யூத மக்களும் அவர்களின் பண்பாடும் இருந்து வருகின்றது.  இஸ்ரேல், அமெரிக்கா, ஜெர்மனி, உருசியா எனப் பல நாடுகளில் பரந்து வாழும் யூத மக்களின் பண்பாட்டில் யூத சமயமும், வரலாற்று நிகழ்வுகளும் பெரும் தாக்கத்தை ஏற்படுத்தி நிற்கின்றன.  யூத மக்களின் பண, அறிவு, அரசியல் செல்வாக்குக்கு அவர்களின் பண்பாடும் ஒரு முக்கியக் காரணம் ஆகும்.

## இந்தியாவில் யூத பண்பாடு

## மேற்கோள்கள்

பகுப்பு:இனங்கள் வாரியாக பண்பாடு
பகுப்பு:யூத கலாச்சாரம்
யோசனை (நீள அலகு)

**யோசனை** என்பது பழங்காலத்தில் தூரத்தை அளக்க பயன்படுத்தப்பட்ட ஒரு வேத கால அலகாகும். இதன் சரியான அளவு சரியாகத் தெரியவில்லை. அறிஞர்களிடையேக் கருத்துவேறுபாடே நிலவுகிறது. இது 4 மைல்களிலிருந்து 9 மைல் வரை இருக்கலாம் எனக் கருதப்படுகிறது.

## அளவு வேறுபாடுகள்

ஹரே கிருஷ்ணா (இஸ்கான்) அமைப்பின் ஸ்தாபக ஆச்சாரியரான பக்திவேதாந்த சுவாமி பிரபுபாதர் ஒரு யோசனை என்பதை 8 மைல்கள் எனக் கருதினார்.
 அவர் செய்த அனைத்துப் புராண மொழிப்பெயர்ப்புகளிலும் இதையேப் பயன்படுத்தி வந்தார். பெரும்பாலான இந்திய அறிஞர்கள் இது 8-100 மைல்கள் இருக்கலாம் எனக் கருதுகின்றனர்.

## மேற்கோள்கள்


*Valmiki Ramayana 


## மேலும் விவரங்களுக்கு
**The Artha Shaastra of Kautilya*, Penguin Books

பகுப்பு:அலகுகள்
பகுப்பு:வழக்கொழிந்த அலகுகள்
பவணந்தி

**பவணந்தி** அல்லது **பவணந்தி முனிவர்** என்பவர், இடைக் காலத் தமிழ் இலக்கண நூலான நன்னூலை எழுதியவராவார். இவர் 12 ஆம் நூற்றாண்டின் பிற்பகுதியில் வாழ்ந்தவராகக் கருதப்படுகிறது. இவர் மூன்றாம் குலோத்துங்க சோழன் காலத்தவர் என்பது சில வரலாற்று ஆய்வாளர் கருத்தாகும். இவர் பெயர் மற்றும் இவரது நூலிலுள்ள சில கருத்துகளையும் சான்றாகக் கொண்டு இவர் சமண சமயத்தைச் சேர்ந்தவர் என அறியப்படுகிறது.

:

என்பது நன்னூலுக்கு இவர் எழுதிய சிறப்புப் பாயிரத்தின் இறுதி வரிகள். இதில் இவர் பற்றிய சில தகவல்கள் உள்ளன. இதிலிருந்து, நன்னூல் எழுதுவதற்கு இவருக்குத் தூண்டுதலாக இருந்தவன் சீயகங்கன் என்னும் சிற்றரசன் ஒருவனாக இருக்கலாம் என்பது ஆய்வாளர் சிலரது கருத்து. *பொன்மதிற் சனகை* என்பதில் இருந்து இவர் சனகாபுரி/ சீனாபுரம் என்னும் ஊரைச் சேர்ந்தவர் என்று கருதப்பட்டாலும், கொங்கு நாட்டுச் சனகாபுரியா, தொண்டை நாட்டுச் சனகாபுரியா என்பதில் கருத்து வேறுபாடு உள்ளது. இப் பாயிரத்தில் குறிக்கப்பட்டுள்ள *சன்மதி முனி* என்பவரே இவரது குரு என்றும் கருதப்படுகிறது. சிலர் சன்மதி முனிவர் இவரின் தந்தை என்று கூறுவர்.

இவர் எழுத்துபடிவத்தைப் பற்றி அதிகமாக எழுதியுள்ளது குறிப்பிடத்தக்கது.

ஈ‌ரோடு மாவட்டம் ,மேட்டுப்புதூர் என்ற ஊரில் எட்டாம் தீர்த்தங்கரரான சந்திரபிரபாவின் கோவில் உள்ளது.
இங்கே பவணந்தியாரின் உருவச் சிற்பம் இன்றும் உள்ளது.

## இவற்றையும் பார்க்கவும்
* கால ஓட்டத்தில் தமிழ் அறிஞர்கள்
* கொங்கு மண்டல சதகம் பாடல் 46 - சீயகங்கன்
* கொங்குமண்டல சதகம் 47 பவணந்தி

## மேற்கோள்கள்

பகுப்பு:தமிழ்ப் புலவர்கள்
பகுப்பு:நன்னூல்
இலரி கிளின்டன்

**இலரி டயான் ரோட்டம் கிளின்டன்** (*Hillary Diane Rodham Clinton*) என்பவர் ஐக்கிய அமெரிக்காவைச் சேர்ந்த பெண் அரசியல்வாதி ஆவார். இவர் ஐக்கிய அமெரிக்காவின் முதற்பெண்ணாக 1993 முதல் 2000 வரையும்,  மேலவை உறுப்பினராக 2001 முதல் 2009 வரையும் 67வது வெளியுறவுத்துறை செயலாளராக 2009 முதல் 2013 வரையும் பொறுப்பு வகித்துள்ளார். மேலும் 2016ஆம் ஆண்டு குடியரசுத் தலைவர் தேர்தலில் மக்களாட்சிக் கட்சியின் வேட்பாளராகத் தேர்ந்தெடுக்கப்பட்டார். அத்தேர்தலில் குடியரசுக் கட்சி வேட்பாளரான டோனால்ட் டிரம்ப்பிடம் தோல்வியுற்றார்.

## தொடக்கக்கால வாழ்க்கை
இலினொய் மாநிலத்தைச் சேர்ந்த இலரி 1973 ஆம் ஆண்டு யேல் பல்கலைக்கழகச் சட்டக் கல்லூரியில் பட்டம் பெற்று வழக்கறிஞராக தனது பணியைத் தொடங்கினார். 1975 ஆம் ஆண்டு பில் கிளின்டனை மணந்து ஆர்க்கன்சஸ் மாநிலத்துக்கு இடம்பெயர்ந்தார். அங்கே காங்கிரஸ் சட்ட ஆலோசகராக பணியாற்றினார். இதன் பின் 1979 ஆம் ஆண்டில் றொசு சட்ட நிறுவனத்தில் முதல் பெண் பங்காளராக அறிவிக்கப்பட்டார். 1983, 1992 ஆம் ஆண்டுகளில் ஐக்கிய அமெரிக்காவின் 100 பலமிக்க வழக்கறிஞர்களுள் ஒருவராக அறிவிக்கப்பட்டார். 1979 முதல் 1981 வரையும் 1983 முதல் 1992 வரையும் ஆர்கன்சஸ் மாநிலத்தின் முதன் பெண்ணாக குழந்தைகளின் பராமரிப்புத் தொடர்பான பல நிறுவனங்களிலும் பணியாற்றினார். மேலும் வோல் மார்ட் உட்பட சில வியாபார நிறுவனங்களின் இயக்குநர் அவையிலும் பங்காற்றினார்.

## அரசியல்
ஐக்கிய அமெரிக்காவின் முதல் பெண்ணாக கொள்கை விடயங்களில் முன்னணியில் இருந்து செயற்பட்டார். 1994 ஆம் ஆண்டு ஐக்கிய அமெரிக்காவின் மேலவை அங்கீகாரம் மறுத்த கிளின்டன் சுகாதாரத் திட்டம் (Clinton health care plan) இவரது முக்கிய பங்களிப்பாகும். ஆனால் 1997 ஆம் ஆண்டு அரச குழந்தைகள் காப்புறுதித் திட்டம் (State Children's Health Insurance Program), தத்தெடுத்தல் மற்றும் பாதுகாப்பான குடும்பத்திட்டம் (Adoption and Safe Families Act) என்பவற்றை நிறுவினார். 1996 ஆம் ஆண்டு வைட்வாட்டர் சர்ச்சையின் காரணமாக நீதிமன்றில் தோன்றும் படி நீதிமன்றம் ஆணை பிறபித்திருந்தது. இவ்வாறு கோரப்பட்ட ஒரே அமெரிக்க முதன் பெண் இவராவார். கணவரான பில் கிளின்டனின் அதிபர் பதவிக்காலத்தில் நடந்ததாகக் கூறப்பட்ட சில சீர்கேடுகள் தொடர்பாக இவர் விசாரிக்கப்பட்டாலும் ஒன்றிலும் குற்றஞ்சாட்டப்படவில்லை. 1998 ஆம் ஆண்டு லெவீன்ஸ்கி சர்ச்சையின் போது இவரது மணவாழ்க்கை கேள்விக்குறியாக காணப்பட்டது.

2000 ஆம் நியூ யார்க்க்குக்கு இடம் பெயர்ந்து 2000 ஆம் அம்மாநிலம் சார்பான முதல் பெண் மேலவை உறுப்பினராகத் தெரிவு செய்யப்பட்டார்.  அமெரிக்க முதல் பெண்ணொருவர்  பெரிய கட்சியின் சார்பில் தேர்தலில் போட்டியிட்டதும் இதுவே முதல் முறையாகும். மேலவை உறுப்பினராக இச்யார்ச் புச்சின் ஆட்சியில் சில வெளிநாட்டுக் கொள்கைகளுக்கு ஆதரவாக வாக்களித்தார். ஈராக் போர்த் திட்டத்துக்கு ஆதரவாக வாக்களித்த இலரி பின்னர் அதனை எதிர்த்தார். மேலும் இச்யார்ச் புச்சின் உள்நாட்டுக் கொள்கைகளை இவர் பலமாக எதிர்த்தார். 2006 ஆம் ஆண்டு மீண்டும் மேலவைக்கு தெரிவுச் செய்யப்பட்டார். 2008 அதிபர் தேர்தலின் போது மக்களாட்சிக் கட்சியின் வேட்பாளாராக வரும் வாய்ப்பு இலரிக்கு காணப்படுவதாக நாடு தழுவிய கருத்துக் கணிப்புகள் காட்டினாலும் பராக் ஒபாமாவால் தோற்கடிக்கப்பட்டார். 2009 ஆண்டு ஒபாமா அமைச்சரவையில் அமெரிக்க வெளிவிவகாரத்துறை அமைச்சராகப் பதவியேற்றார்.

## மேற்கோள்கள்

பகுப்பு:அமெரிக்க அரசியல்வாதிகள்
பகுப்பு:1947 பிறப்புகள்
பகுப்பு:ஐக்கிய அமெரிக்காவின் முதல் சீமாட்டிகள்
பகுப்பு:வாழும் மக்கள்
பகுப்பு:ஆங்கில அமெரிக்கர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:ஐக்கிய அமெரிக்கப் பெண்ணியவாதிகள்
பகுப்பு:கிராமி விருது வென்றவர்கள்
1929

**1929**  (**[[ரோம எண்ணுருக்கள்|MCMXXIX]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்
* ஜனவரி 18 - லியோன் ட்ரொட்ஸ்கி சோவியத் ஒன்றியத்தில் இருந்து வெளியேற்றப்பட்டார். இவர் ஜனவரி 29 இல் துருக்கியை அடைந்தார்.
* பெப்ரவரி 14 - சிக்காகோவில் வேலண்டைன் நாளன்று "அல் காப்போன்" என்பவனின் எதிராளிகள் ஏழு பேர் படுகொலை செய்யப்பட்டனர்.
* பெப்ரவரி 18 - முதலாவது அகடெமி விருதுகள் அறிவிக்கப்பட்டன.
* மே 15 - ஒகைய்யோவில் கிளீவ்லாந்து நகரில் மருத்துவமனை ஒன்றில் நிகழ்ந்த தீ விபத்தில் 123 பேர் கொல்லப்பட்டனர்.
* ஜூன் 8 - ஐக்கிய இராச்சியத்தில் முதற் தடவையாக தொழிற் கட்சி ராம்சி மாக்டொனால்ட் தலைமையில் ஆட்சி அமைத்தது.
* ஜூலை 23 - இத்தாலி அரசு வெளிநாட்டுச் சொற்கள் அனைத்துக்கும் தடை விதித்தது. 
* ஜூலை 27 - மூன்றாவது ஜெனீவா உடன்படிக்கை
* செப்டம்பர் 7 - பின்லாந்தில் நீராவிப் படகு ஒன்று மூழ்கியதில் 136 பேர் கொல்லப்பட்டனர்.
* செப்டம்பர் 17 - லித்துவேனியாவில் இடம்பெற்ற புராட்சி ஒன்றில் அதிபர் ஆகுஸ்டீனஸ் வொல்டெமாரெஸ் பதவியிழந்தார். அண்டானஸ் சிமெத்தோனா ஆட்சியமைத்தார்.
* நவம்பர் 1 - முழுமையான சூரிய கிரகணம் நிகழ்ந்தது.
* நவம்பர் - விளாடிமிர் சுவோர்க்கின் வர்ணத் தொலைக்காட்சிக்கான காப்புரிமம் பெற்றார்.
* நவம்பர் 18 - அத்திலாந்திக் பெருன்கடலில் நியூபவுன்லாந்துக் கரையில் இடம்பெற்ற 7.2 ரிக்டர் நிலநடுக்கம் மற்றும் ஆழிப்பேரலை காரணமாக பலத்த சேத எற்பட்டது. 28 பேர் கொல்லப்பட்டனர்.
* நவம்பர் 29 - தென் முனைக்கு மேலாகப் பறந்த முதல் மனிதர் ஐக்கிய அமெரிக்காவின் ரிச்சார்ட் பயேர்ட் என்பவர்.
* டிசம்பர் 29 - இந்திய தேசியக் காங்கிரஸ் விடுதலையை வலியுறுத்தியது.

## நாள் அறியப்படாதவை
* ஆப்கானிஸ்தானில் உள்நாட்டுப் போர்

## பிறப்புகள்
* ஜனவரி 15 - மார்டின் லூதர் கிங், அமெரிக்க கறுப்பினத் தலைவர் (இ. 1968)
* சனவரி 16 - ஸ்டான்லி ஜெயராஜா தம்பையா, ஈழத்து மானிடவியலாளர், பேராசிரியர் (இ. 2014)
* பெப்ரவரி 28 - பிராங்க் கெரி, கட்டிடக்கலைஞர்
* ஏப்ரல் 1 - டி. கே. கோவிந்த ராவ் கருநாடக இசைக் கலைஞர் (இ. 2011)
* ஆகஸ்ட் 1 - ஹஃபிசுல்லா அமீன், ஆப்கானிஸ்தானின் அதிபர் (இ. 1979)
* ஆகஸ்ட் 19 - ச. அகத்தியலிங்கம், தமிழக மொழியியல் அறிஞர் (இ. 2008)
* செப்டம்பர் 7 - ஹரி ஸ்ரீனிவாசன், தொழுநோய் மருத்துவர், எழுத்தாளர் (இ. 2015)
* செப்டம்பர் 28 - லதா மங்கேஷ்கர், இந்தியப் பின்னணிப் பாடகி
* டிசம்பர் 7 - ந. பாலேஸ்வரி, ஈழத்துப் புதின எழுத்தாளர் (இ. 2014)
* டிசம்பர் 31 - ச. வே. சுப்பிரமணியன், தமிழறிஞர்
* கே. டானியல், ஈழத் தமிழ் எழுத்தாளர்
* கே. எஸ். கோபாலகிருஷ்ணன், தமிழ்த் திரைப்பட இயக்குநர் (இ. 2015)

## இறப்புகள்
* ஏப்ரல் 4 - கார்ல் பென்ஸ், பெட்ரோலினால் இயங்கும் ஊர்தியைக் கண்டுபிடித்த ஜெர்மனிய வாகனப்பொறியாளர், (பி. 1844)
* பாம்பன் சுவாமிகள் (பி. 1851))

## நோபல் பரிசுகள்
* இயற்பியல் - டெ புரோலி
* வேதியியல் - ஆர்தர் ஹார்டென், *Hans Karl August Simon von Euler-Chelpin*
* மருத்துவம் - *Christiaan Eijkman*, *Sir Frederick Gowland Hopkins*
* இலக்கியம் - தாமசு மாண்
* அமைதி - பிராங்க் கெலாக்

## 1929 நாட்காட்டி

பகுப்பு:1929
வீரசோழியம்

**வீரசோழியம்** சோழர் காலத்தில் தோன்றிய ஒரு தமிழ் இலக்கண நூலாகும். இது 11-ஆம் நூற்றாண்டில் சோழ நாட்டை ஆண்ட வீரசோழன் காலத்தது. இக்காலத்தில் அதிகரித்து வந்த சமஸ்கிருதச் செல்வாக்கினால் தமிழில் சில புதிய இலக்கிய இலக்கண மரபுகள் உருவாயின. இதன் காரணமாக ஏற்பட்ட தேவைகளுக்கு இணங்கப் புதிய இலக்கண நூல்கள் தோன்றின. இவற்றுள் வீரசோழியமும் ஒன்று. புத்தமித்திரர் என்பார் இயற்றிய இந்நூலின் பெயர் வீரசோழன் என்னும் வீரராசேந்திர சோழ மன்னனின் பெயரைத் தழுவியது எனக் கூறப்படுகிறது. இது தொல்காப்பியம் கூறும் பண்டைத் தமிழ் மரபுடன், சமஸ்கிருத இலக்கண மரபுகள் சிலவற்றையும் சேர்த்து எழுதப்பட்டதாகும்.

எனினும் இந்நூல் இயற்றப்பட்ட சொற்ப காலத்திலேயே வழக்கிழந்து போய்விட்டதாகவும், தமிழ் மரபுக்கு மாறான வடமொழி இலக்கண விதிகளைப் புகுத்தியதனாலேயே இந்நிலை ஏற்பட்டதாகவும் சிலர் கருதுகின்றனர். கச்சியப்ப சிவாச்சாரியார் எழுதிய கந்தபுராணத்தை அரங்கேற்றும்போது அதன் காப்புச் செய்யுளின் முதற்சொல் தொல்காப்பியத்தின்படி இலக்கண வழுவுள்ளதாகக் கூறப்பட, வீரசோழியத்தை மேற்கோள் காட்டி இறைவன் (கந்தக் கடவுள்) அதனை நியாயப் படுத்தியதாக ஒரு நிகழ்ச்சி உண்டு. ஆனால், தமிழ் இலக்கியங்கள் எதிலும் முன்னுதாரணம் இல்லாமல் தமிழ் மரபுக்கு மாறான புதிய இலக்கண விதிகள் வீரசோழியத்தில்  புகுத்தப்பட்டிருப்பது குறித்துக் குற்றச்சாட்டுகள் உண்டு. ஆயினும் நடு இடைக்காலம் எனப்படும் சோழர் காலத்தில் தோன்றிய இந்த நூல் தமிழில் நிகழ்கால இடைநிலையினை முதன்முதலில் கூறிய இலக்கண நூல்  என்ற பெருமையை உடையது.

## மேற்கோள் காட்டப்பட்டதாகக் கூறப்படுவது
கச்சியப்ப சிவாசாரியார் கந்த புராணத்தை எழுத இறைவனே அடியெடுத்து கொடுத்ததாகச் செய்தியுண்டு. 
அதாவது "திகட சக்கர செம்முகம்.. என்பதே அவ்வடியாம். ஆனால், கந்த புராணத்தை அவையில் அரங்கேற்றுங் கால், அவையோர் யாவரும் 'திகட சக்கரம்' என்பதிற்கு விளக்கம் கேட்டனர். கச்சியப்பரும், திகழ்+தசக்கரம்(திகழ்- விளங்குகின்ற; தசக்கரம்- பத்து கரங்கள்) என்பன புணர்ந்து திகடசக்கரம் ஆயிற்று என்றார். ஆனால் அறிஞரோ, 'ழ்'-உம் 'த்'-உம் சேர்ந்து *ட்* ஆகாது என மொழிந்தனர். பின்னர் முருகப் பெருமானே வந்து வீரசோழியத்தை மேற்கோள்காட்டி  அவ்விதப்  புணர்ச்சி  அமையுமே  என்றார்  என்பதே அந்நிகழ்ச்சியாகும்.

## நூல் யாப்பு - அமைப்பு
தமிழ் இலக்கணம் கட்டளைக் கலித்துறை யாப்பு கொண்டு எழுதப்பட்டுள்ள நூல்கள் இரண்டு. அவற்றுள் ஒன்று இந்த நூல். மற்றொன்று யாப்பருங்கலக் காரிகை. 183 நூற்பாக்களைக் கொண்டுள்ள இந்நூலினை வீரசோழியக் காரிகை என்றும் அழைப்பர். இஃது 
# எழுத்ததிகாரம் - 1 படலம்
# சொல்லதிகாரம் - 6 படலம் 
# பொருளதிகாரம் - 1 படலம்
# யாப்பதிகாரம் - 1 படலம் 
# அலங்காரம் - 1 படலம்
என 5 அதிகாரங்களையும் அதன் உட்பிரிவான படலங்களையும் கொண்டுள்ளது.இதற்குப் பெருந்தேவனார் உரை எழுதியுள்ளார்.

## வெளி இணைப்புகள்
வீரசோழியம் மூலமும் பெருந்தேவனார் இயற்றிய உரை

பகுப்பு:தமிழ் இலக்கண நூல்கள்
பகுப்பு:பௌத்த தமிழ் இலக்கியங்கள்
பகுப்பு:11 ஆம் நூற்றாண்டுத் தமிழ் நூல்கள்
லகு

**லகு** என்பது கர்நாடக இசையின் தாளங்களில் ஒரு பாகம் ஆகும்.

லகு என்பது ஒரு தட்டும், அதைத் தொடர்ந்து வரும் விரல் எண்ணிக்கைகளும் சேர்ந்ததாகும்.இதன் அடையாளம் | ஆகும். உள்ளங்கை கீழே பார்த்திருக்க வலது கையால் தொடையில் அல்லது மற்றக் கையில் ஒரு தட்டுத் தட்டி அதே கையின் சுட்டு விரலிலிருந்து தொடங்கி எண்ணப்படும். இந்த எண்ணிக்கை மாறுபடலாம். இங்கே ஒரு தட்டும், ஒவ்வொரு விரலெண்ணிக்கையும் சம கால அளவுகளைக் கொண்டன. இக் கால அளவு ஒரு அட்சரம் எனப்படும்.

வெவ்வேறான விரலெண்ணிக்கைகளின் அடிப்படையில் ஐந்து வகையான "லகு"க்கள் உள்ளன. இவை,

# திஸ்ர லகு       - ஒரு தட்டும், இரண்டு விரலெண்ணிக்கைகளும் - 3 அட்சரங்கள்
# சதுஸ்ர லகு      - ஒரு தட்டும், மூன்று விரலெண்ணிக்கைகளும்  - 4 அட்சரங்கள்
# கண்ட லகு      - ஒரு தட்டும், நான்கு விரலெண்ணிக்கைகளும்  - 5 அட்சரங்கள்
# மிஸ்ர லகு       - ஒரு தட்டும், ஆறு விரலெண்ணிக்கைகளும்   - 7 அட்சரங்கள்
# சங்கீர்ண லகு    - ஒரு தட்டும், எட்டு விரலெண்ணிக்கைகளும்   - 9 அட்சரங்கள்

## இவற்றையும் பார்க்கவும்
* அனுதிருதம்
* திருதம்

பகுப்பு:தாளங்கள்
அனுதிருதம்

**அனுத்திருதம்** என்பது கர்நாடக இசையின் தாளங்களில் ஒரு அங்கம் ஆகும். சப்த தாளங்களில் வருகின்ற அங்கங்கள் மூன்று ஆகும். இவற்றுள் அனுத்திருதம் முதலாவது அங்கம் ஆகும்.

அனுத்திருதம் ஒரு தட்டை மட்டும் கொண்டது. மூன்றாவது அங்கமாகிய லகுவில் உள்ள முதல் அட்சரம் இதுவே. எனவே லகுவில் முதல் தட்டைப் போடும் விதமாகவே இதையும் போடவேண்டும்.

அனுத்திருதத்தின் அட்சர காலம் ஒன்று ஆகும். இதன் குறியீடு "U" ஆகும். சப்த தாளங்களில் அனுத்திருதமானது *"ஜம்பை"* தாளத்தில் இடம்பெற்றுள்ளது. ஜம்பை தாளத்தின் குறியீடு பின்வருமாறு அமைகின்றது. " | U O ".

## இவற்றையும் பார்க்கவும்
* திருதம்
* லகு

பகுப்பு:தாளங்கள்
தேவர்

**தேவர்** என்ற தலைப்பினை தொடர்புடைய கட்டுரைகள்:

## இந்து தொன்மவியல்
* தேவர்கள் - இந்து தொன்மவியல் அடிப்படியில் ஒரு இனம்
* தேவர்களின் பட்டியல்

## பௌத்தம்
* தேவர் (பௌத்தம்), பௌத்த தொன்மவியல் அடிப்படியில் ஒரு இனம்

## ஆபிரகாமிய சமயங்கள்
* தேவதூதர் - இறைவனின் தூதர்கள்

## சாதி
* முக்குலத்தோர் - தேவர் என்று அறியப்படும் ஓர் சாதி

## விழாக்கள்
* தேவர் செயந்தி - பசும்பொன் முத்துராமலிங்கத் தேவரின் பிறந்த நாள் விழா

## திரைப்படம்
* தேவர் மகன் - திரைப்படம்

## ஊர்கள்
* தேவர்குளம் – தமிழ்நாடு, திருநெல்வேலி மாவட்டம், சங்கரன்கோயில் வட்டம், மேலநீலிதநல்லூர் ஊராட்சி ஒன்றியத்தில் உள்ள ஒரு ஊராட்சி.

## இவற்றையும் பார்க்க
* தேவா
1610

[thumb|140px|right| [ஜனவரி 7: கலிலியோவின் துணைக்கோள்கள்]]
**1610** (**[[ரோம எண்ணுருக்கள்|MDCX]]**) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும், அல்லது பழைய ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 7 - இத்தாலிய வானியலாளர் கலிலியோ கலிலி, வியாழனின் நான்கு இயற்கைச் செய்மதிகளைக் கண்டறிந்தார். 
* மார்ச் 12 – ஜேக்கப் டி லா கார்டி தலைமையில் சுவீடன் படைகள் மாஸ்கோவைக் கைப்பற்றின.
* மே 14 – பிரான்ஸ் மன்னன் நான்காம் ஹென்றி ரவைலாக் என்பவனால் படுகொலை செய்யப்பட்டான்.
* மே 27 - நான்காம் ஹென்றியைக் கொன்ற ரவைலாக் குதிரைகளில் இரு பக்கங்களிலும் கைகள் கட்டி இழுக்கப்பட்டுக் கொலை செய்யப்பட்டான்.
* ஜூலை 5 - *ஜோன் கை* தலைமையில் 39 பிரித்தானியக் குடியேறிகள் கனடாவின் நியூபவுன்லாந்து செல்ல பிறிஸ்டலில் இருந்து புறப்பட்டனர்.

## நாள் அறியப்படாத நிகழ்வுகள்

## பிறப்புகள்

## இறப்புகள்

## 1610 நாட்காட்டி

## மேற்கோள்கள்
1610கள்

**1610கள்** என்றழைக்கப்படும் பத்தாண்டு காலம் 1610ஆம் ஆண்டு துவங்கி 1619-இல் முடிவடைந்தது.

## நிகழ்வுகள்
* நெதர்லாந்தில் பொற்காலம் ஆரம்பமாயிற்று.
* டச்சுக் குடியேற்றம் வட அமெரிக்காவில் ஆரம்பமானது.
* டச்சு நாட்டுக்காரர் நல்லெண்ணப் பயணமாக இலங்கை வந்தனர் (மே 1602).
* யாழ்ப்பாண மன்னன் எதிர்மன்னசிங்கம் என்ற பரராசசேகரப் பண்டாரம் தனது 3 வயது மகனை முடிக்குரியவனாக அறிவித்து இறந்தான் (1615).
* போர்த்துக்கீசர் யாழ்ப்பாணத்தைப் பிடித்தனர். டி ஒலிவியேரா முதலாவது ஆளுநரானான் (1617)
* முப்பதாண்டுப் போர் ஜெர்மனிக்கும் மற்றைய ஐரோப்பிய நாடுகளுக்கும் இடையில் ஆரம்பமானது (1618-1648).

## மேற்கோள்கள்
பகவதி

**பகவதி** என்ற தலைப்பில் உள்ள கட்டுரைகள்:

*பகவதி, இராகம்
*பகவதி, இந்துக் கடவுள்
*பகவதி, 2002 திரைப்படம்

;நபர்கள்
*டி. எஸ். பகவதி, திரையிசைப் பாடகி
*டி. கே. பகவதி, நாடக, திரைப்பட நடிகர்

;பகவதி கோயில்கள்
*சேனாங்காவு பகவதி கோவில்
*தொட்டிப்பால் பகவதி கோவில்
*நெல்லிக்குளங்கரை பகவதி கோவில்
*முல்லைக்கல் பகவதி கோவில்
மணற்கல்

thumb|right|பல மில்லியன் ஆண்டுகளாக வெள்ள நீரினால் அரிக்கப்பட்ட சிவப்பு நிற மணற்கற் பாறை
*'மணற்கல்* (Sandstone) என்பது, மணல் அளவுள்ள கனிமம் அல்லது பாறைத் துகள்களினால் உருவான படிவுப் பாறை ஆகும். புவியோட்டில் படிகப்பாறை (quartz), ஃபெல்ஸ்பார் (feldspar) ஆகிய கனிமங்கள் அதிகமாகக் காணப்படுவதால் பெரும்பாலான மணற்கற்கள் இவ்விரு கனிமங்களில் ஒன்றாலோ அல்லது இரண்டும் சேர்ந்தோ ஆனவையாக இருக்கின்றன. மணலைப் போலவே மணற்கல்லும் பல நிறங்களில் உள்ளனவாயினும், பொதுவாக இவை பழுப்பு, மண்ணிறம், மஞ்சள், சிவப்பு, சாம்பல், வெள்ளை ஆகிய நிறங்களில் காணப்படுகின்றன. மணற்கற் படிவுகள் குத்துப் பாறைகளாகவும், பிற நிலவுருவியல் அம்சங்களாகவும் வெளியே தெரியும்படி அமைந்திருப்பதால், மணற்கற்களின் சில நிறங்கள் குறிப்பிட்ட புவியியற் பகுதிகளோடு தொடர்பு படுத்தப்படுகின்றன.

சிலவகை மணற்கற்கள் காலநிலைத் தாக்கங்களுக்கு நிலைத்து நிற்கும் தன்மையைக் கொண்டிருப்பினும், அவற்றில் வெட்டுதல், செதுக்குதல் போன்ற வேலைகளைச் செய்வது இலகுவானது. இவ்வியல்பு மணற்கற்களைக் கட்டுமானம், பாவுதல் (paving) போன்றவற்றுக்கு உகந்தவையாக ஆக்குகின்றது. மணற்கல்லிலுள்ள தனித்தனித் துகள்கள் கடினமானவையாகவும், ஒருசீரான பருமன் உடையவையாகவும் இருப்பதால், இக்கல் கத்தி முதலிய ஆயுதங்களைத் தீட்டுவதற்கு உரிய சாணைக்கற்கள் செய்வதற்கு உதவுகிறது.

மணற்கற்களைப் பெரும்பாலும் கொண்டிருக்கும் பாறைப் படைகள் நீரை ஊடுசெல்ல விடுவதாலும், அவற்றில் உள்ள துளைகள் அதிக நீரைச் சேமிக்கக்கூடியவையாக இருப்பதாலும் இவை சிறந்த நீர்கொள்படுகைகளாக அமைகின்றன.

பகுப்பு:பாறை வகைகள்
சாணைக்கல்

**சாணைக்கல்** என்பது, கத்தி முதலியவற்றைத் தீட்டிக் கூராக்குவதற்குப் பயன்படும் ஒரு கருவியாகும். **கார்போரண்டம்** என்று ஆங்கிலத்தில அழைக்கப்படும் சாணைக்கல், கார்போரண்டம் என்ற பொருளால் ஆனது.இதன் வேதிப்பெயர் சிலிக்கன் கார்பைடு ஆகும். இது சிலிக்கனையும் கார்பனையும் சேர்த்து செய்யப்படும் சேர்மமாகும் .
## சாணைக்கல்லின் தன்மை
சிலிக்கன் கார்பைடு மிகவும் கடினத்தன்மை உடைய பொருளாகும். எந்தவித வினைப்பன்களாலும் பாதிக்கப்படாதவை. அதிக வெப்பத்தைத் தாங்கும் பண்புடையது.சாணைக்கல்லை வேகமாகச் சுழலச் செய்து, அதன் மீது கூர்மையாக்க வேண்டிய பொருளை வைக்கும் பொது எதிர் உராய்வின் மூலம் அப்பொருள் கூர்மை பெருகிறது.

## தயாரிப்பு
சிலிக்கன் டை ஆக்ஸைடு எனப்படும் வெண் மணலையும் கார்பன் எனும் கல்கரியையும் சேர்த்துக் கலவையாக்கி உயர் வெப்பத்தில் மின் உலையில் வைத்துச் சூடாக்கி  சாணைக்கல் தயரிக்கப்படுகிறது. முற்காலத்தில் சாணைக்கல் செய்வதற்கு மணற்கற்களைப் பயன்படுத்தினர். சுழற்றுவதன் மூலம் கருவிகளைக் கூராக்குவதற்கு வசதியாகச் சாணைக் கற்கள் சில்லுகள் போல் வட்டவடிவமாகச் செய்யப்பட்டன. தற்காலத்தில் மணற்கற்களுக்குப் பதிலாக வேறு பொருள்களும் பயன்படுத்தப்படுகின்றன. கால்களால் மிதித்துச் சாணைக்கல்லைச் சுழற்றும் வகையிலான பொறிமுறையுடன் கூடிய சாணைபிடிக்கும் கருவிகளும் உள்ளன.

## சாணைக்கல்
1891 ஆம் ஆண்டில் அமெரிக்கரான அச்சஸன் என்பவர், மிகுந்த கடினத்தன்மை கொண்ட வைரத்திற்கான மாற்றுப் பொருளைக் கண்டுபிடிக்க முனைந்தார். அதன் பயனாக உருவானது தான் சாணைக்கல் ஆகும்.

## சாணைக்கல்லின் பயன்கள்

* இது கத்தி, கத்தரிக்கோல், அரிவாள் முதலியவை மழுங்கிய சமயத்தில் சாணை பிடித்து கூர்மையாக்ப்  பயன்படுகிறது . 
* அதிக அளவு வெப்பம் தாங்கும் சக்தி படைத்ததனால்  ஏவுகணை , ராக்கெட் போன்றவற்றில் வெப்பம் தாங்கும் பொருளாகப் பயன்படுகிறது.
* சாணைக்கல்லைத் தூளாக்கித் துணி,காகிதம் ஆகியவற்றில் ஒட்டிக் கடினமான மரம் முதலிய பொருள்களைத் தேய்க்கவும் (உப்பு காகிதம் போலவும்) பயன்படுத்துகின்றனர்.
* உலோகங்களை உருக்கும் மூசையை தயரிக்கவும் பயன்படுகிறது.

பகுப்பு:கையாற்றல் கருவிகள்
பகுப்பு:மரவேலை
பொள்ளாச்சி நசன்

**பொள்ளாச்சி நசன்** (பிறப்பு: செப்டம்பர் 15, 1952) என்று தன் பெயரை வழங்கும் மணிப்பிள்ளை நடேசன் தமிழம் என்னும் வலையிதழின் ஆசிரியர். 1985 இலிருந்து ஈடுபட்டு இணையத்திலும் தமிழை வளர்த்துக்கொண்டிருக்கிறார். குழந்தைகளிடம் தமிழை வளர்க்க தாய்த்தமிழ் தொடக்கப் பள்ளியையும் நடத்தி வருகிறார். 2003 முதல் தமிழின் பல்வேறு கூறுகளுக்கான தமிழம்.வலை ( http://www.thamizham.net ) என்கிற இணையதளத்தினையும் நடத்தி வருகிறார்

## வாழ்க்கைக் குறிப்பு
இவர் சிதம்பரத்தில் பிறந்தார். சிதம்பரம் (தென்னாற்காடு மாவட்டம்) வரவரமுனி பாடசாலையில் தொடக்கக்கல்வியைக் கற்றார். அண்ணாமலைப் பல்கலைக்கழகத்தில் விலங்கியல் 1974 ஆம் ஆண்டில் முதுகலைப் பட்டம் பெற்றார். ஆசிரியருக்கான பட்டப்படிப்பை 1980 இல் முடித்து முதுகலைப் பட்டதாரி ஆசிரியராகப் பதவி ஏற்றார். ஆசிரியர் கல்வி ஆராய்ச்சி மற்றும் பயிற்சி நிறுவனத்தில் முதுநிலை விரிவுரையாளராகப் பணியாற்றினார்.

## இதழியலில்
விடுதலைப் பறவை என்ற உருட்டச்சு இதழைத் தொடங்கினார். சிற்றிதழ்ச் செய்தி என்ற இருமாத இதழை ஆரம்பித்து தமிழகத்தில் வெளிவரும் சிற்றிதழ்கள் பற்றிய செய்திகளை வெளியிட்டார்.

* இவர் சிற்றிதழ்ச் செய்தி என்னும் இருமாதத்திற்கு ஒருமுறை வரும் இதழைத் தொடங்கி நடத்தி வருகிறார்.
* 2003 ஆகஸ்டில் தமிழம் வலை ( www.thamizham.net ) தொடங்கினார்
* 1999க்குப் பிறகு தாய்த்தமிழ் பள்ளியை  பொள்ளாச்சி சூளேசுவரன்பட்டியில் தொடங்கி நடத்தி வருகிறார்.

• 2009 இல் பணி ஓய்வு பெற்ற இவர், தான் சேசரித்த இதழ்களையும், நூல்களையும் படவடிவக்கோப்புகளாக்கி வருகிறார்.

• 50,000 க்கு மேற்பட்ட கோப்புகளைத் திரட்டி உள்ள இவர், உலகம் முழுவதும், படவடிவக்கோப்புகளாகி உள்ள  இதழ்கள் மற்றும் நூல்களைப் பற்றிய குறிப்புகளையும் திரட்டி இணையத்தில் வரிசைப்படுத்தி உள்ளார். உலக அளவில் பாதுகாக்கப்பட்ட தமிழ் நூல்களுக்கான இந்தப் பட்டியல் இனி படவடிவக்கோப்புகளாக்குபவர்களுக்கு எவற்றை படவடிவக்கோப்புகளாக்க வேண்டும் என்பதற்கான ஒரு வழிகாட்டியாக இருக்கும். மேலும் விரும்புகிறவர்களுக்கு படவடிவக்கோப்புகளை ஆக்குவதற்கான பயிற்சியும் கொடுத்து வருகிறார்.

• இவரது வழிகாட்டுதலில் ஆஸ்திரேலியா, அமெரிக்கா போன்ற வெளிநாட்டிலுள்ள தமிழப்பள்ளிகளும் பயனடைந்து வருகின்றன.

• உலக மக்கள் அனைவரும் தமிழை எளிமையாகப் படிப்பதற்காக 32 அட்டைகளை உருவாக்கி அவற்றை 14 வகையான உலக மொழிகளில் மொழிபெயர்த்து உலக மக்கள் தமிழ் படிக்க இணையத்தில் வைத்துள்ளார்.

• திருக்குறளை எளிய முறையில் மாணவர்களும் மக்களும் உணர 303 எளிமையான குறட்பாக்களை வரிசைப்படுத்தி இணையத்தில் வைத்துள்ளார்.

• திருக்குறளை இசைவடிவில் கேட்கவும், தமிழின் பல்வேறு கூறுகளை இசைவடிவில் வெளிப்படுத்தவும் தமிழம்.பண்பலை தொடங்கித் தொடருகிறார்.

## வெளியிணைப்புகள்
தமிழம்.பண்பலை

பகுப்பு:தமிழறிஞர்கள்
பகுப்பு:1952 பிறப்புகள்
பைரவி (ராகம்)

**பைரவி** 20ஆவது மேளகர்த்தா இராகமாகிய, "வேத" என்றழைக்கப்படும் 4ஆவது சக்கரத்தின் 2ஆவது மேளமாகிய நடபைரவியின் ஜன்னிய இராகம் ஆகும். இது ஒரு பழைமையான இராகம். பண்டைய தமிழிசைப் பண்களில் **கெளசிகம்** என்னும் பெயருடன் அழைக்கப்படுகிறது.

## இலக்கணம்

* இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம (ம1), பஞ்சமம், சதுஸ்ருதி தைவதம் (த2), கைசிகி நிஷாதம (நி2) ஆகிய சுரங்கள் வருகின்றன, மற்றும் சுத்த தைவதம் (த1) அவரோகணத்தில் வருகின்றது.
* இது ஒரு ஜன்னிய சம்பூர்ண இராகம ஆகும். இது பாஷாங்க இராகம ஆகும் (சதுஸ்ருதி தைவதம், த2, ஆரோகணத்தில் அன்னிய ஸ்வரம்).
* இது ஒரு புராதன இராகம் ஆகும். எல்லா உருப்படி வகைகளையும் இந்த இராகத்தில் காணலாம்.
* இது ஒரு வர்ணனைக்குரிய இராகம் ஆகும்.
* மனிதவர்க்கத்துக்கு தெரிந்த மிகப் பழைய இராகம் இது ஆகும்.

## உருப்படிகள்

# வர்ணம் : *" விரிபோனி "*	- அட	- பச்சிமிரியம் ஆதியப்பையர்
# வர்ணம் : *" அமிழ்தினும் இனிமையாய் "*	- ஆதி - கோமதி சங்கரய்யர்
# கிருதி	: *" பால கோபால "* - ஆதி - முத்துசாமி தீட்சிதர்
# கிருதி	: *" பாலகோபால "* - ஆதி - முத்துசாமி தீட்சிதர்
# கிருதி	: *" சிந்தயமாம் "* -  ரூபகம்- முத்துசாமி தீட்சிதர்
# கிருதி	: *" கொலுவையுன்னாடே "* - ஆதி - தியாகராஜ சுவாமிகள்
# கிருதி	: *" உபசாரமு ஜேசே "* - ரூபகம் - தியாகராஜ சுவாமிகள்
# கிருதி	: *" யாரோ இவர் யாரோ "*	- ஆதி	- அருணாசலக் கவிராயர்
# பதம் : *" வேலவரே உம்மைத்தேடி "* - ஆதி - கானம் கிருஷ்ணையர்
# கீதம் : *" கருணையே வடிவுடைய "*	- மிஸ்ர ஜம்பை - பெரியசாமித் தூரன்
# தேவாரம் : *" காதலாகி "*	- மிஸ்ரசாபு - திருஞானசம்பந்தர்
# சுவரஜதி: *" காமாட்சி "*	- மிஸ்ரசாபு - சியாமா சாஸ்திரி

## திரையிசைப் பாடல்கள்
# *திருப்பாற் கடலில் பள்ளி* :- ஸ்வாமி அய்யப்பன்

## ஆதாரங்கள்


பகுப்பு:நடபைரவியின் ஜன்னிய இராகங்கள்
1782

**1782**  (**[[ரோம எண்ணுருக்கள்|MDCCLXXXII]]**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 2 - பிரித்தானியக் கிழக்கிந்தியக் கம்பனி அட்மிரல் எட்வெர்ட் ஹியூஸ் தலைமையில் இந்தியாவில் இருந்து திருகோணமலை நோக்கிப் புறப்பட்டது.
* ஜனவரி 8 - திருகோணமலைக் கோட்டையை பிரித்தானியர் கைப்பற்றினர்.
* ஜனவரி 11 - பிரித்தானியர் திருகோணமலையை முழுமையாகக் கைப்பற்றினர்.
* பெப்ரவரி 5 - ஸ்பெயின் படைகள் பிரித்தானியரைத் தோற்கடித்து மினோர்க்காவைக் கைப்பற்றினர்.
* பெப்ரவரி 5 - ஒகைய்யோவில் பெண்கள், குழந்தைகள் உட்பட 90 அமெரிக்க ஆதிகுடிகள் வெள்ளை இனத்தவரால் படுகொலை செய்யப்பட்டனர்.
* பெப்ரவரி 10 - புனிதர் பிரான்சிஸ் சேவியரின் உடல் கோவாவில் காட்சிப்படுத்தப்பட்டது.

## தேதி அறியப்படாத நிகழ்வுகள்
* நீராவி இயந்திரத்துக்கான ஜேம்ஸ் வாட்டின் காப்புரிமம் 1800 வரை நீடிக்கப்பட்டது.

## பிறப்புகள்
* டிசம்பர் 5 - மார்ட்டின் வான் பியூரன், ஐக்கிய அமெரிக்காவின் 8வது குடியரசுத் தலைவர் (இ. 1848)

## இறப்புகள்

## 1782 நாட்காட்டி

## மேற்கோள்கள்

பகுப்பு:1780கள்
பகுப்பு:1782
பங்காரசு வாசியேட்டசு

**பங்காரசு வாசியேட்டசு** (அறிவியல் பெயர்: *Bungarus fasciatus*) தமிழில் : கட்டுவிரியன் பாம்பு. இந்தியாவிலும் தென்கிழக்கு ஆசியாவிலும் காணப்படும் எலாப்பிடே குடும்பத்தைச் சேர்ந்த நச்சுப்பாம்பு இனமாகும். இதன் உடலில் கருப்பிலும் மஞ்சளிலுமாக வளையங்கள் மாறிமாறி காணப்படுகின்றன. கிராமங்களில் முன்பு இப்பாம்பு கடிக்கு போடப்படும் 'பாடம்(மந்திரம்)' ஒவ்வொரு கட்டுக்கு ஒவ்வொரு பாடம் என்று போடப்படும். விஷம் இறங்க நேரம் ஆகும் . தெலுங்கில் *பங்காரம் பாம்பு* என்று அழைக்கப் படுகின்றது. இதன் பொருள் தங்கப்பாம்பு என்பதாகும். இப்பாம்பின் மஞ்சள் வளையங்கள் தங்கம் போன்று தோன்றுவதால் அவ்வாறு அழைக்கப்படுகிறது. இதனுடைய அறிவியல் பெயரான பங்காரசு (*Bungarus*) என்பது இத்தெலுங்குச் சொல்லில் இருந்தே பெறப்பட்டுள்ளது.

## புவியியல் பரம்பல்
இப்பாம்புகள் இந்திய-சீனப்பகுதிகளிலும் மலேசியத் தீவக்குறையிலும் தென்சீனத்திலும் காணப்படுகின்றன. வடகிழக்கு இந்தியா, மியான்மர், கம்போடியா, தாய்லாந்து, லாவோசு, வியட்நாம், சாவா, சுமத்திரா, சிங்கப்பூர் ஆகிய நாடுகளிலும் இவை கண்டறியப்பட்டுள்ளன.

இந்தியாவில் இவை பொதுவாக வடகிழக்கிலும் பீகார், ஒரிசாவிலும் உள்ளன. மேலும் தமிழகத்தின் பரவலான பகுதிகளிலும், ஐதராபாத்தின் மேற்கு, தெற்குப் பகுதிகளிலும் கோதாவரி, மகாநதிப் பள்ளத்தாக்குகளிலும் இவை உள்ளன.

## வாழிடம்
காடுகள், வேளாண்நிலங்கள் உள்ளிட்ட பல்வேறு வகையான இடங்களில் இவை வாழ்கின்றன. கரையான் புற்றுக்களிலும் நீர்நிலைகளுக்கு அருகில் உள்ள கொறிணிகளின் வங்குகளிலும் இவை வாழ்கின்றன.

## உடற்தோற்றம்
இப்பாம்பு உடல் முழுதும் கருப்பு, மஞ்சள் நிறப்பட்டைகள் கொண்டது. உடலின் குறுக்குவெட்டுத்தோற்றம் முக்கோணவடிவுடையது. அகலமான தலையையும் கருப்பான கண்களையும் கொண்டது. இப்பாம்புகளின் பொதுவாக அறியப்பட்ட நீளம் 1800 மி.மீ அல்லது அதற்கும் குறைவானதாகும்.

## உணவு
இப்பாம்புகள் பொதுவாக மற்ற பாம்புகளையே உணவாகக் கொள்கின்றன. எனினும் இவை மீன்கள், தவளைகள், அரணைகள், பாம்பு முட்டைகள் போன்றவற்றையும் தின்பதாகக் கண்டறியப்பட்டு உள்ளது.

## நஞ்சு
இதன் நஞ்சு நரம்புகளைத் தாக்கிக் கொல்லக்கூடியது. நாகப்பாம்பின் நஞ்சைவிட 7 முதல் 14 மடங்கு குறைந்த நச்சுத்தன்மை கொண்டது. இதற்கான குறிப்பிட்ட எதிர்நச்சு இந்தியாவில் கிடைப்பதில்லை.

## வெளி இணைப்புகள்
* http://reptile-database.reptarium.cz/species.php?genus=Bungarus&species=fasciatus

## மேற்கோள்கள்

பகுப்பு:நச்சுப் பாம்புகள்‎
1838

**1838**  (**[[ரோம எண்ணுருக்கள்|MDCCCXXXVIII]]**) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும்.  பழைய ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
* ஜனவரி 8 - ராபர்ட் கால்டுவெல் மதப் பணியாற்ற அயர்லாந்தில் இருந்து சென்னை வந்தார்.
* ஏப்ரல் 30 - நிக்கராகுவா விடுதலையை அறிவித்தது.
* மே 26 - ஐக்கிய அமெரிக்காவில் செரொக்கீ ஆதிகுடிகளின் கட்டாய குடியகல்வின் போது 8,000 பேர் கொல்லப்பட்டனர்.
* நவம்பர் 3 - *பாம்பே டைம்ஸ்* முதன் முதலில் வெளியிடப்பட்டது. இது பின்னர் 1861 இல் டைம்ஸ் ஆஃப் இந்தியா எனப் பெயரிடப்பட்டது.
* டிசம்பர் - பிரான்ஸ் மெக்சிக்கோவை முற்றுகையிட்டது.

## தேதி அறியப்படாத நிகழ்வுகள்
* புரோத்தீன் கண்டுபிடிக்கப்பட்டது.
* பிரீட்ரிக் பெச்செல் முதன் முறையாக விண்மீன் ஒன்றுக்கான தூரத்தை மிகத் துல்லியமாக அளவிட்டார்.
* ஹாட்லிக் கல்லூரி யாழ்ப்பாணம், பருத்தித்துறையில் ஆரம்பிக்கப்பட்டது.
* யாழ்ப்பாணத்தில் பொதுத் தெருக்களில் மைல் கற்களை நாட்டுவதற்காக தள்ளுவண்டில் (Perambulator) ஒன்றை ஹென்றி மார்ட்டின் வடிவமைத்தார்.

## பிறப்புகள்
* ஜூன் 11 - எம். சி. சித்திலெப்பை, ஈழத்துத் தமிழறிஞர் (இ. 1898) 
* ஜூன் 26 - பான்கீம் சட்டர்ஜி, வங்காள எழுத்தாளர் (இ. 1894)

## இறப்புகள்
* ஜூன் 15 - ரோணியஸ், ஜெர்மனியத் தமிழறிஞர் (பி. 1790)

## 1838 நாட்காட்டி

## மேற்கோள்கள்

*
1830கள்

**1830கள்** என்றழைக்கப்படும் பத்தாண்டு காலம் 1930ஆம் ஆண்டு துவங்கி 1839-இல் முடிவடைந்தது.

## நிகழ்வுகள்
* மின்காந்தத் தூண்டல் கண்டுபிடிக்கப்பட்டது.
* முதலாவது ஓப்பியம் போர் ஐக்கிய இராச்சியத்துக்கும் சீனாவுக்கும் இடையில் ஆராம்பமானது (1839-1942)
* யாழ்ப்பாணத்தில் மக்கள் தொகை: 146,528 (1831), 212,408 (1839)
* ஆசியாவின் முதலாவது அஞ்சல் வண்டி கண்டியில் ஆரம்பமானது.
* இலங்கை ஐந்து மாகாணங்களாகப் பிரிக்கப்பட்டது (1833)
* இலங்கையின் முதலாவது குழந்தைகள் பள்ளி யாழ்ப்பாணம், பண்டத்தரிப்பில் அமெரிக்கன் மிஷனால் ஆரம்பிக்கப்பட்டது (1833).
* யாழ்ப்பாணம் மத்திய கல்லூரி ஆரம்பிக்கப்பட்டது (1834).
* ஏற்றுமதி, இறக்குமதிகளுக்கு இலங்கையில் வரி அறவிடப்பட்டது (1836)

## முகலாயப் பேரரசர்கள்
* இரண்டாம் அக்பர் (1806-1837)
* பகதூர் ஷா சஃபார் (1837-1858)

## மேற்கோள்கள்
தற்காலத் தமிழ்ச் சங்கங்களின் பட்டியல்

உலகமெங்கும் வாழும் தமிழர்கள் தங்கள் மொழியையும், பண்பாட்டையும் தங்கள் வாழிடத்திற்கேற்ப பாதுகாத்துப் பேணவும், தம் மொழி, பண்பாடு ஆகியவற்றை வளர்க்கவும் தமிழ்ச் சங்கங்களை நிறுவியுள்ளனர். சமய வேறுபாடின்றி இந்து, இசுலாம், கிறித்தவம் என வெவ்வேறு சமயங்களைப் பின்பற்றினாலும், தங்கள் தாய்மொழியான தமிழைப் பேணிக் காப்பதில் உறுதியாயிருந்து தமிழ்ச் சங்கங்களை நடத்தி வருகின்றனர்.

## [[இந்தியா]]
* அவ்வை தமிழ் சங்கம் - http://avvaitamilsangam.googlepages.com
* கொல்கத்தா தமிழ்ச் சங்கம்
* தில்லித் தமிழ்ச் சங்கம்
* மும்பைத் தமிழ்ச் சங்கம்
* பெங்களூர் தமிழ்ச் சங்கம்
* அந்தமான் தமிழர் சங்கம்

## [[இலங்கை]]
*கொழும்புத் தமிழ்ச் சங்கம் - http://www.colombotamilsangam.com 

## [[ஐக்கிய அமெரிக்க நாடுகள்]]
*அலபாமா
*அலாஸ்கா
*அரிசோனா - http://www.aztamilsangam.org/
*ஆர்கன்சஸ்
*கேலிஃபோர்னியா
*சாண்டியேகோ - http://www.sdts.org/ 
*கொலராடோ - http://www.tamilcolorado.org/
*கனெக்டிகட் - http://www.cttamilsangam.org
*டெலவேர் - http://www.tagdv.org/
*ஃபுளோரிடா - http://www.ilathamilsangamfl.org/, http://www.sfts.org/
*ஜார்ஜியா
*ஹவாய்
*இடாகோ
*இலினாய் - http://ciltamil.org/
*இன்டியானா - http://www.indytamilsangam.com/
*ஐயோவா
*கன்சாஸ் - http://kctamilsangam.org/main/index.php 
*கென்டகி - 
*லூசியானா
*மேய்ன்
*மேரிலண்ட்
*மசாசுசெட்ஸ்
*மிஷிகன்
*மினசோட்டா - https://web.archive.org/web/20041001182257/http://www.geocities.com/tamilians_minnesota/
*மிசிசிப்பி - 
*மிசோரி - http://www.missouritamilsangam.org
*மான்டனா - 
*நெப்ராஸ்கா
*நெவாடா
*நியூ ஹாம்ஷயர்
*நியூ ஜெர்சி - http://www.njtamilsangam.info/ 
*நியூ மெக்சிகோ - 
*நியூ யார்க் - http://www.neuroserver.com/nytamilsangam/ 
*வட கரோலினா - http://www.carolinatamilsangam.org/
*வட டகோட்டா - 
*ஒஹாயோ - http://ohiotamilsangam.wordpress.com/
*ஒக்லஹாமா - 
*ஒரிகன்
*பென்சில்வேனியா
*இறோட் தீவு
*தென் கரோலினா
*தென் டகோட்டா
*டென்னசி - http://www.tenntamilsangam.org/ 
*டெக்சஸ்
*உட்டா - http://www.utahtamilsangam.org/
*வேர்மான்ட் - 
*வெர்ஜீனியா
*வாஷிங்டன் மாநிலம் - http://www.washingtontamilsangam.org/
*மேற்கு வெர்ஜீனியா - 
*விஸ்கொன்சின் - http://wisconsintamilsangam.com/ 
*வயோமிங் - 

* http://gatamilsangam.org/
* http://www.seattletamilsangam.org/
* http://www.netamilsangam.org/
* http://www.dfwmts.org

## மலேசியா

## சிங்கப்பூர்

## கனடா

கனடா தமிழ்ச் சங்கம்

## ஐரோப்பா

## ஆஸ்திரேலியா

பகுப்பு:தமிழ்ச் சங்கங்கள்
கார்ட்டர் பாம்பு

**கார்ட்டர் பாம்பு** என்பது தம்னோபிஸ் (*Thamnophis*) இனத்தின் கீழ் வரும் வடஅமெரிக்கப் பாம்பினமாகும். சாதாரணமாக கனடாவில் இருந்து நடு அமெரிக்கா வரை காணப்படுகின்றன.

## குறிப்பு
இப்பாம்புகளின் முதுகுப்புறத்தில் நெடுக்குவாட்டில் ஒன்று அல்லது மூன்று வரிகள் (அல்லது பட்டைகள்) பொதுவாக சிவப்பு, மஞ்சள், அல்லது வெண்ணிறத்தில் காணப்படுகின்றன. மேலும் ஒரே சிற்றினத்தைச் சேர்ந்த பாம்புகள் வெவ்வேறு நிற வரிகளைக் கொண்டிருப்பதும் உண்டு. பெரும்பாலான கார்ட்டர் பாம்புகள் 60 செ.மீ நீளத்திற்கும் குறைவாகவே இருக்கும் எனினும், இதனை விட நீளமாகவும் வளரக்கூடும். த.கிகாசு (*T. gigas*) என்னும் சிற்றினம் 160 செ.மீ நீளம் வரை வளரக்கூடியது.

## உணவு முறை
கார்ட்டர் பாம்புகள் ஊனுண்ணிகள் ஆகும். இவை தங்களால் வெல்லப்படக்கூடிய விலங்குகளை உணவாகக் கொள்கின்றன. மண்புழு, பூச்சிகள், அட்டைகள், நிலநீர் வாழிகள், மீன், ஊர்வன, கொறிணிகள் போன்றவை இவற்றுள் அடங்கும். சிலவேளைகளில் இவை முட்டைகளையும் உட்கொள்கின்றன. இரையை கார்ட்டர் பாம்புகள் முழுதாக விழுங்குபவையாகும்.

## மேற்கோள்கள்

பகுப்பு:பாம்புகள்